Xoán Carlos Montes Bugarín

Xoán Carlos Montes Bugarín, coñecido como Calís, nado en Mondariz o 21 de maio de 1975, é un político galego.

 Traxectoria 
Nas eleccións municipais de 2007 encabezando a candidatura do BNG foi elixido concelleiro de Mondariz, sendo a segunda forza política tralo PPdeG con 3 concelleiros. Volveu encabeza-la candidatura do BNG nas municipais de 2011 e volveu se-la segunda forza política, pasando de 3 a 5 concelleiros. Membro da corrente interna Máis Galiza, trala saída de dita corrente da fronte nacionalista, en abril de 2012 abandonou o BNG xunto con outros 3 compañeiros do seu grupo municipal.Los cuatro concejales de +G de Mondariz retan al BNG y se quedan con las actas

Trala escisión, constitueu a formación local Alternativa por Mondariz, a cal encabezou nas municipais de 2015Alternativa por Mondariz elige a ´Calis´ como candidato a alcalde logrando sela forza máis votada con 4 dos 11 concelleiros, polo que foi elixido alcalde. Estableceu un pacto de goberno coa única concelleira do PSdeG-PSOE Marina Alfaro, o cal rompeu a edil socialista en febreiro de 2017El bipartito de Mondariz estalla al romper la edila socialista con la marea local. Nas municipais de 2019 volveu encabeza-la candidatura de Alternativa por Mondariz, que foi novamente a forza máis votada con 4 edís, porén perdeu a alcaldía en favor de Xosé Emilio Barros, candidato do BNG, segunda forza máis votada, grazas ao apoio dos dous concelleiros do PPdeG e do único concelleiro do PSdeG-PSOE.La Voz de Galicia, Vigo, 16-6-2019, p. 6.

Nas municipais de 2023 encabezou novamente Alternativa por Mondariz, logrando ser novamente a forza máis votada e subindo ata os 5 concelleiros. Desta forma, recuperou a alcaldía ó non chegar a acordo algún os demais grupos, pasando a gobernar en minoría. O 11 de setembro de 2024 presentou a súa renuncia, canda o seu goberno, polo que considera o bloqueo da oposición ao labor do goberno municipal.

 Notas 

 Véxase tamén 
 Outros artigos 
Eleccións municipais en Mondariz

 Ligazóns externas 
Juan Carlos Bugarín Montes "Calis": "Los vecinos tendrán voz directa en los plenos municipales". Entrevista en Faro de Vigo

Categoría:Alcaldes de Mondariz
Categoría:Alcaldes de Galicia durante a democracia
Categoría:Alcaldes de Galicia de candidaturas independentes
Categoría:Nados en Mondariz
Categoría:Nados en ano descoñecido
Categoría:Personalidades de Galicia sen imaxes
Categoría:Nados en 1975
Categoría:Concelleiros de Galicia polo BNG